ai4bharat/Pralekha huggingface dataset:
মানবসম্পদবিকাশমন্ত্রক
রোপার আইআইটি অক্সিজেন সরবরাহের নতুন সরঞ্জাম অ্যামলেক্স উদ্ভাবন করেছে
নতুন দিল্লী, ২০ জুলাই, ২০২১
চিকিৎসার কাজে অক্সিজেনের চাহিদা তিনগুণ বৃদ্ধি পাওয়ার প্রেক্ষিতে রোপার ইন্ডিয়ান ইনস্টিটিউট অফ টেকনোলজি অক্সিজেন সরবরাহের একটি যন্ত্র উদ্ভাবন করেছে। অ্যামলেক্স নামে এই যন্ত্রটি শুধুমাত্র রোগীর প্রশ্বাসের সময় অক্সিজেন সরবরাহ করবে। আবার নিঃশ্বাসের সময় অর্থাৎ যখন কার্বনডাই অক্সাইড নিঃসরণ হবে সেই সময় ওই যন্ত্র অক্সিজেন সরবরাহ বন্ধ করে দেবে। এর ফলে অহেতুক অক্সিজেনের অপচয় বন্ধ হবে।
এখন পর্যন্ত যা ব্যবস্থা রয়েছে সেই অনুযায়ী যখন কেউ কার্বডাই অক্সাইড ছাড়েন তখনও সিলিন্ডার বা পাইপের থেকে অক্সিজেন বের হয়। এর ফলে প্রচুর পরিমাণ অক্সিজেন নষ্ট হয়। এর পাশাপাশি মুখ থেকে মাস্ক সরানোর সময়ও সিলিন্ডার থেকে অক্সিজেন বেরিয়ে যায়। কোভিড-১৯ মহামারীর দ্বিতীয় ঢেউয়ে দেশ জুড়ে অক্সিজেনের চাহিদা বহুগুণ বৃদ্ধি পাওয়ায় এর অপচয় বন্ধের দিকে বিশেষ গুরুত্ব দেওয়া হয়েছে। রোপার আইআইটি-র বায়োমেডিকেল ইঞ্জিনিয়ারিং বিভাগে ছাত্র-ছাত্রীরা অ্যামলেক্স নামে যে যন্ত্রটি উদ্ভাবন করেছেন সেটি খুব সহজেই অক্সিজেন সরবরাহ ব্যবস্থাপনার সঙ্গে যুক্ত করা যায়। এছাড়াও রোগী যে মাস্ক পড়ে অক্সিজেন নিয়ে থাকেন সেই মাস্কের সঙ্গে অ্যামলেক্স যুক্ত করা যায়। এর মধ্যে একটি সংবেদী উপাদান রয়েছে যার মাধ্যমে যন্ত্র বুঝতে পারে কখন শ্বাস টানা হচ্ছে, এবং কখন শ্বাস ছাড়া হচ্ছে, সেই অনুযায়ী অক্সিজেন বের হবে।
দেশজুড়ে কোভিড-১৯ মহামারীর বিরুদ্ধে লড়াইয়ে অক্সিজেনের ঘাটতি পূরণ করতে নানা উদ্যোগ নেওয়া হয়েছে। যেহেতু করোনা ভাইরাস মানুষের ফুসফুসে নেতিবাচক প্রভাব ফেলে এবং যার ফলে শ্বাস নিতে সমস্যা হয়, তাই রোগিকে অক্সিজেন দিতে হয়। সেই সময় এধরণের যন্ত্র ব্যবহার করলে প্রয়োজন ভিত্তিক অক্সিজেন সরবরাহ করা সম্ভব। রোপার আইআইটি এই প্রযুক্তি জাতির স্বার্থে বিনামূল্যে হস্তান্তর করতে চায়, যার সাহায্যে দেশে এধরণের যন্ত্র প্রচুর পরিমাণে তৈরি করা যাবে।
CG/CB/SKD
(Visitor Counter : 261
প্রতিরক্ষামন্ত্রক
ওডিশা উপকূলে উচ্চ ক্ষমতাসম্পন্ন ব্রহ্মোস সুপারসনিক ক্রুজ ক্ষেপণাস্ত্রের সফল পরীক্ষা চালানো হয়েছে
নয়াদিল্লি, ২০ জানুয়ারি, ২০২২
দেশীয় পদ্ধতিতে তৈরি উচ্চ ক্ষমতাসম্পন্ন ব্রহ্মোস সুপারসনিক ক্রুজ ক্ষেপণাস্ত্রের সফল পরীক্ষা চালানো হয়েছে। আজ সকাল ১০টা ৩০ মিনিটে ওডিশার চাঁদিপুর উপকূলে ইন্টিগ্রেটেড টেস্ট রেঞ্জ থেকে এই পরীক্ষা চালানো হয়। প্রতিরক্ষা গবেষণা ও উন্নয়ন সংস্থা -র দলের সঙ্গে সমন্বয় বজায় রেখে ব্রহ্মোস অ্যারোস্পেস এই পরীক্ষা চালিয়েছে।
ব্রহ্মোস কর্মসূচি এগিয়ে নিয়ে যাওয়ার ক্ষেত্রে এই পরীক্ষা এক মাইলফলক হয়ে উঠেছে। নির্দিষ্ট লক্ষ্য বস্তুকে সফলভাবে আঘাত হানতে সক্ষম এই ব্রহ্মোস ক্ষেপণাস্ত্র। অত্যাধুনিক দেশীয় প্রযুক্তি ব্যবহার করে উচ্চ ক্ষমতাসম্পন্ন এই ক্ষেপণাস্ত্র তৈরি করা হয়েছে।
ব্রহ্মোস অ্যারোস্পেস, ডিআরডিও এবং রাশিয়ার এনপিওএম-এর সম্মিলিত প্রয়াসে তৈরি জল ও স্থলে নির্দিষ্ট লক্ষ্য বস্তুতে আঘাত হানতে সক্ষম অত্যন্ত শক্তিশালী এই ব্রহ্মোস ক্ষেপণাস্ত্রের আধুনিকীকরণ করা হয়েছে। উল্লেখ্য, ব্রহ্মোস ক্ষেপণাস্ত্র ইতিমধ্যেই সশস্ত্র বাহিনীতে অন্তর্ভুক্ত করা হয়েছে।
প্রতিরক্ষা মন্ত্রী শ্রী রাজনাথ সিং এই সফল পরীক্ষার জন্য ডিআরডিও-র দল এবং এর সঙ্গে যুক্ত সকলকেই শুভেচ্ছা জানিয়েছেন। ডিআরডিও-র চেয়ারম্যান তথা প্রতিরক্ষা গবেষণা উন্নয়ন দপ্তরের সচিব ডঃ জি সতীশ রেড্ডি অধিকাংশ অস্ত্র ব্যবস্থাপনার আধুনিকীকরণ এবং দেশীয় পদ্ধতি ব্যবহারের জন্য বিজ্ঞানী ও ইঞ্জিনিয়ারদের উচ্ছ্বসিত প্রশংসা করেছেন।
CG/SS/SB
(Visitor Counter : 132
যুবওক্রীড়াবিষয়কমন্ত্রক
উত্তর-পূর্বের রাজ্য মণিপুরে দেশের প্রথম জাতীয় ক্রীড়া বিশ্ববিদ্যালয় গড়ে তোলার জন্য মোট ৬৪৩.৩৪ কোটি টাকা বরাদ্দ করা হয়েছে : শ্রী অনুরাগ সিং ঠাকুর
নতুন দিল্লি, ৩ আগস্ট, ২০২৩
উত্তর-পূর্বাঞ্চলে ক্রীড়া পরিকাঠামো সুবিধার বিষয়ে সংসদে এক প্রশ্নের মৌখিক উত্তরে কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর বলেছেন, প্রধানমন্ত্রী শ্রী নরেন্দ্র মোদীর নেতৃত্বে গত ৯ বছরে উত্তর-পূর্বাঞ্চল ক্রীড়া পরিকাঠামো ক্ষেত্রে উল্লেখযোগ্য পরিবর্তনের সাক্ষী থেকেছে। ‘পুবে তাকাও নীতি’ থেকে ‘পুবে সক্রিয় নীতি’তে পরিবর্তনের সঙ্গে সরকার উত্তর-পূর্বাঞ্চলে ক্রীড়া পরিকাঠামো ক্ষেত্রে বিশেষ গুরুত্ব দিয়েছে বলে জানিয়েছেন শ্রী ঠাকুর। তিনি বলেন, উত্তর-পূর্বের রাজ্য মণিপুরে দেশের প্রথম জাতীয় ক্রীড়া বিশ্ববিদ্যালয় গড়ে তোলার জন্য মোট ৬৪৩.৩৪ কোটি টাকা বরাদ্দ করা হয়েছে।
তিনি আরও জানান, এবছরের মধ্যেই দেশে ১ হাজারটি খেলো ইন্ডিয়া কেন্দ্র জাতির উদ্দেশে উৎসর্গ করা হবে। এর মধ্যে ২২৭টি খেলো ইন্ডিয়া কেন্দ্র উত্তর-পূর্বে গড়ে তোলা হবে।
শ্রী ঠাকুর বলেন, মন্ত্রক ৭৫টি ক্রীড়া পরিকাঠামো প্রকল্পের অনুমোদন দিয়েছে। এর জন্য ৫২০.৬০ কোটি টাকা বরাদ্দ করা হয়েছে। ৩টি জাতীয় উৎকর্ষ কেন্দ্র, ১২টি এসএআই প্রশিক্ষণ কেন্দ্র এবং ২২টি খেলো ইন্ডিয়া স্বীকৃত ক্রীড়া আকাদেমি ইতিমধ্যেই উত্তর-পূর্বের রাজ্যগুলিতে কাজ করছে বলে তিনি জানান।
খেলাধুলায় উত্তর-পূর্বের অবদানের কথা তুলে ধরে মন্ত্রী জানান, উত্তর-পূর্বাঞ্চলের ক্রীড়াবিদরা বিশেষ করে মেরিকম, মীরাবাই চানু, লভলিনা বোরগোহাইনের মতো মহিলা খেলোয়াড়রা দেশের জন্য সম্মান এনে দিয়েছেন। তিনি ক্রীড়াবিদ বাইচুং ভুটিয়া এবং শিব থাপার অবদানেরও প্রশংসা করেছেন।
শ্রী অনুরাগ সিং ঠাকুর বলেছেন, সরকারের জাতীয় ক্রীড়া উন্নয়ন তহবিলের আওতায় টার্গেট অলিম্পিক পোডিয়াম স্কিম -এ ক্রীড়াবিদদের সাহায্য করা হচ্ছে, যাতে তাঁরা বিদেশে প্রশিক্ষণ নিতে পারেন। তিনি বলেন, খেলো ইন্ডিয়া প্রকল্পের আওতায় সংশ্লিষ্ট অঞ্চলে তৃণমূল স্তরে খেলাধুলার প্রচারের জন্য খেলো ইন্ডিয়া কেন্দ্রগুলিতে বিভিন্ন প্রতিযোগিতায় বিজয়ী প্রাক্তন ক্রীড়াবিদদের সাহায্য নেওয়া হয়েছে।
নাগাল্যান্ডে খেলাধুলার ক্ষেত্রে বিভিন্ন সুযোগ সুবিধা প্রসঙ্গে তিনি বলেন, কেন্দ্রীয় সরকার সংশ্লিষ্ট রাজ্যে ক্রীড়া উন্নয়নের সহায়তায় সম্ভাব্য সবরকম সাহায্য করেছে। উত্তর-পূর্বের রাজ্যগুলিকে সাহায্য করার জন্য প্রয়োজনীয় পদক্ষেপ নেওয়া হয়েছে বলেও তিনি জানান। কেন্দ্রীয় মন্ত্রী বলেন, খেলো ইন্ডিয়া প্রকল্পের আওতায় দ্বিতীয় খেলো ইন্ডিয়া প্রতিযোগিতা গুয়াহাটিতে অনুষ্ঠিত হবে।
বিশেষভাবে সক্ষম ক্রীড়াবিদদের বিষয়ে প্রশ্নের মৌখিক উত্তরে কেন্দ্রীয় মন্ত্রী জানান, প্রধানমন্ত্রী শ্রী নরেন্দ্র মোদীর নেতৃত্বে ভিন্নভাবে সক্ষম ব্যক্তিদের প্রতি দৃষ্টিভঙ্গিতে পরিবর্তন নিয়ে আসা হয়েছে। ‘বিকলাঙ্গ’ থেকে ‘দিব্যাঙ্গ’ বা ‘বিশেষভাবে সক্ষম’ বলে তাঁদের উল্লেখ এক্ষেত্রে একটি তাৎপর্যপূর্ণ পদক্ষেপ বলেও জানান তিনি।
তিনি আরও বলেন, ক্রীড়াবিদদের সুযোগ সুবিধা দানে এবং চিকিৎসা ক্ষেত্রেও সমতা নিয়ে আসা হচ্ছে। খেলাধুলায় যেসমস্ত ক্রীড়াবিদ দেশের মুখ উজ্জ্বল করেছেন তাঁদের সাহায্যে সরকার কোনো খামতি রাখছে না বলেও জানান তিনি।
AC/SS/SKD
(Visitor Counter : 50
রেলমন্ত্রক
মুম্বাইতে প্রথম অক্সিজেন এক্সপ্রেস পৌঁছেছে
নতুন দিল্লি, ২৬ এপ্রিল, ২০২১
মহারাষ্ট্রের কালাম্বলিতে আজ সকাল ১১টা ২৫ মিনিটে চিকিৎসার জন্য ব্যবহৃত তরলীকৃত অক্সিজেন সহ তিনটি ট্যাঙ্কার এসে পৌঁছেছে। ২৫ এপ্রিল সন্ধ্যে ৬টা ০৩ মিনিটে গুজরাটের হাপা থেকে এই ট্রেনটি যাত্রা শুরু করেছিল। দ্রুত অক্সিজেন নিয়ে যাওয়ার জন্য রেল থেকে গ্রীণ করিডোরের করা হয়। দেশজুড়ে কোভিড সংক্রমিতদের চিকিৎসার জন্য এই তরলীকৃত অক্সিজেনের ব্যবস্থা করা হয়েছে।
অক্সিজেন এক্সপ্রেস ৮৬০ কিলোমিটার পথ পাড়ি দিয়ে ৪৪ টন অক্সিজেন কালাম্বলিতে নিয়ে এসেছে। এই তিনটি ট্যাঙ্কার জামনগরের রিলায়েন্স ইন্ডাস্ট্রি সরবরাহ করেছে। মুম্বাই ও বিশাখাপত্তনমের মধ্যে এবং লক্ষ্ণৌ ও বোকারোর মধ্যে অক্সিজেন এক্সপ্রেস চলাচল করেছে। ২৫ এপ্রিলের হিসেব অনুযায়ী মোট ১৫০ টন অক্সিজেন পরিবহণ করা হয়েছে।
SDG/CB/SKD/
(Visitor Counter : 128
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৩ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৭৮ কোটি ২ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৭৭ হাজার ১৫২।
দেশে সুস্পষ্টভাবে করোনায় আক্রান্তের হার বর্তমানে ০.১৮ শতাংশ।
সুস্থতার হার বর্তমানে ৯৮.৬২ শতাংশ।
দেশে গত ২৪ ঘণ্টায় সুস্থ হয়েছেন ১৪ হাজার ৯৪৭ জন। এর ফলে, মোট সুস্থতার সংখ্যা ৪ কোটি ২৩ লক্ষ ৫৩ হাজার ৬২০।
দেশে গত ২৪ ঘণ্টায় নতুন করে আক্রান্ত ৬ হাজার ৫৬১ জন।
দৈনিক-ভিত্তিতে আক্রান্তের হার ০.৭৪ শতাংশ।
সাপ্তাহিক-ভিত্তিতে আক্রান্তের হার ০.৯৯ শতাংশ।
এ পর্যন্ত নমুনা পরীক্ষা করা হয়েছে ৭৭ কোটি; গত ২৪ ঘণ্টায় নমুনা পরীক্ষা হয়েছে ৮ লক্ষ ৮২ হাজার ৯৫৩টি।
CG/SS/SB
(Visitor Counter : 118
সারওরসায়নমন্ত্রক
কৃষকদের প্রয়োজনীয় ফসলের সার সরবরাহের জন্য ত্রিভাঙ্কর সার ও রসায়ন লিমিটেড  তিনটি সারের জাহাজ আমদানির জন্য বরাত দিয়েছে
নয়াদিল্লী, ১০ জুলাই, ২০২০
কেন্দ্রীয় সার ও রসায়ন মন্ত্রকের আওতাধীন রাষ্ট্রায়ত্ত্ব সংস্থা ত্রিভাঙ্কর সার ও রসায়ন লিমিটেড  ২০২০-২১ অর্থবর্ষের প্রথম তিন মাসের মধ্যে উৎপাদন এবং বিপণনের ক্ষেত্রে উল্লেখযোগ্য সাফল্য লাভ করেছে।
সংস্থাটি সার ব্যবসার মাধ্যমে উন্নতি লাভ করার পরিকল্পনা গ্রহণ করেছে। এ পর্যন্ত সংস্থাটি তিনটি সারের জাহাজ আমদানির জন্য বরাত দিয়েছে। এরমধ্যে দুটি সারের জাহাজ ইতিমধ্যেই পৌঁছে গেছে। এর একটিতে রয়েছে ২৭ হাজার ৫০০ মেট্রিক টন মুরিয়াত অফ পটাস। অন্যটিতে রয়েছে ২৭ হাজার ৫০০ মেট্রিক টন যৌগিক সার। আশা করা যাচ্ছে তৃতীয় জাহাজটি আগস্টের মধ্যে পৌঁছে যাবে।
সংস্থাটি ২০২০-২১ অর্থবর্ষে ক্যাপ্রোল্যাক্টাম কার্যক্রম পুনরায় চালু করার পরিকল্পনা করেছে। চলতি বছরে সংস্থাটি ২ হাজার ৭৭০ কোটি টাকার লেনদেন করেছে। এতে চলতি অর্থবর্ষে ৯৭৬ কোটি টাকা লাভ হয়েছে। এই সংস্থায় ২.২১ লক্ষ মেট্রিক টন অ্যামোনিয়াম সালফেট উৎপাদন হয়েছে যা বিগত ১৯ বছরের তুলনায় সর্বাধিক। পশ্চিমবঙ্গ, ওড়িশা, মহারাষ্ট্র এবং গুজরাটে এই সংস্থাটি বিপণন নেটওয়ার্ক সম্প্রসারণ করেছে।এমনকি সারা দেশ জুড়ে এই সংস্থাটি ব্যবসার প্রসার ঘটিয়েছে। মহারাষ্ট্র ও পশ্চিমবঙ্গে সংস্থাটি অ্যামোনিয়াম সালফেটের বিপণন শুরু করেছে।
(CG/SS/NS
কর্মী, জন-অভিযোগএবংপেনশনমন্ত্রক
কেন্দ্রীয় সরকারি স্বাস্থ্য প্রকল্প – সিজিএইচএস -এর আওতায় বহির্বিভাগের চিকিৎসার সুবিধা অথবা নির্দিষ্ট চিকিৎসাভাতা পেতে পেনশনভোগী/ পারিবারিক পেনশনভোগীদের অপশন পরিবর্তনের বিষয়ে পেনশন ও পেনশনভোগী কল্যাণ দপ্তরের জারি করা বিধি নিয়ম
নতুন দিল্লি, ২৪ মার্চ, ২০২২
বর্তমান নির্দেশিকা অনুসারে যেসব জায়গায় কেন্দ্রীয় সরকারি স্বাস্থ্য প্রকল্প নেই, সেখানকার পেনশনভোগী/ পারিবারিক পেনশনভোগীরা বিকল্প ব্যবস্থা হিসেবে মাসে ১ হাজার টাকা করে চিকিৎসাভাতা পান। কেন্দ্রীয় সরকারি চিকিৎসা প্রকল্পের আওতায় বহির্চিকিৎসা বিভাগের সুবিধা না পাওয়ায় এই ভাতা তাদের দেওয়া হয়। পেনশনভোগী/ পারিবারিক পেনশনভোগীরা কেন্দ্রীয় সরকারি স্বাস্থ্য প্রকল্পের আওতায় বহির্বিভাগের সুবিধা নেবেন, না কি মাসিক ১ হাজার টাকা করে নেবেন - সেব্যাপারে জীবনে একবার তাদের অপশন পরিবর্তন করতে পারেন। কেন্দ্রীয় কর্মীবর্গ, জনঅভিযোগ ও পেনশন দপ্তরের অধীন পেনশন ও পেনশনভোগী কল্যাণ দপ্তর এই অপশন পরিবর্তনের পদ্ধতি ও সময়সীমার বিশদ বিবরণ দিয়ে নির্দেশিকা জারি করেছে।
এই নির্দেশিকা অনুসারে, যেসব পেনশনভোগী/ পারিবারিক পেনশনভোগী মাসিক চিকিৎসাভাতা পাচ্ছেন, তারা যদি কেন্দ্রীয় সরকারি স্বাস্থ্য প্রকল্পের আওতায় চিকিৎসার সুবিধা ভোগ করতে চান, তাহলে তাদের মাসিক ভাতা বন্ধ করতে সংশ্লিষ্ট পেনশন বিতরণকারী ব্যাঙ্কে আবেদন জানাতে হবে। আবেদন পাওয়ার তিনটি কাজের দিনের মধ্যে সংশ্লিষ্ট ব্যাঙ্ক মাসিক ভাতা প্রদান বন্ধ করে এসংক্রান্ত শংসাপত্র জারি করবে। এর পর ওই পেনশনভোগী সংশ্লিষ্ট কেন্দ্রীয় সরকারি স্বাস্থ্য প্রকল্প কর্তৃপক্ষের কাছে নির্দিষ্ট টাকা জমা দিয়ে সিজিএইচএস কার্ডের জন্য আবেদন জানাবেন। কর্তৃপক্ষ সব বিধি নিয়ম পালিত হওয়ার পর চারটি কাজের দিনের মধ্যে পেনশনভোগীকে অন্তর্বর্তী সিজিএইচএস কার্ড দেবেন। পরবর্তীকালে স্থায়ী সিজিএইচএস কার্ড দেওয়া হবে।
যে পেনশনভোগী/ পারিবারিক পেনশনভোগী কেন্দ্রীয় সরকারি স্বাস্থ্য প্রকল্পের সুবিধা ভোগ করছেন তিনি যদি এমন কোনো এলাকায় চলে যান, যেখানে এই পরিষেবা পাওয়া যায় না, তখন তিনি সিজিএইচএস কর্তৃপক্ষের কাছে এই পরিষেবা বন্ধের আবেদন জানাতে পারেন। আবেদন পাওয়ার চারটি কাজের দিনের মধ্যে কর্তৃপক্ষ এসংক্রান্ত শংসাপত্র জারি করবেন। এই শংসাপত্রের প্রতিলিপি সহ পেনশনভোগী/ পারিবারিক পেনশনভোগীকে তার কার্যালয়ের প্রধানের কাছে চিকিৎসাভাতা চেয়ে আবেদন দাখিল করতে হবে। এই আবেদন গ্রহণের দু মাসের মধ্যে কর্তৃপক্ষ সংশোধিত পেনশন প্রদান করবে। এক্ষেত্রে সিজিএইচএস কর্তৃপক্ষ যেদিন থেকে পরিষেবা প্রত্যাহারের শংসাপত্র জারি করেছে, সেই দিন থেকে চিকিৎসাভাতা দেওয়া হবে।
CG/SD/SKD/
(Visitor Counter : 244
রেলমন্ত্রক
১০ লক্ষেরও বেশি রান্না করা মিল দুঃস্থ মানুষদের মধ্যে বন্টন করল ভারতীয় রেল
নতুনদিল্লি, ১১ এপ্রিল, ২০২০
ভারতীয় রেল, কোভিড – ১৯ লকডাউন চলাকালীন মহামারীর সংক্রমণ আটকাতে দুঃস্থ মানুষদের দুপুরবেলা কাগজের প্লেটে এবং রাত্রিবেলা প্যাকেটে খাবার বন্টন করেছে। সামাজিক দায়বদ্ধতার বিষয়টি বিবেচনা করে রেল, আইআরসিটিসি-র রান্নাঘর, আরপিএফ-এর সম্পদ এবং এনজিও-র অনুদান ব্যবহার করে দরিদ্র, দুঃস্থ, ভিক্ষুক, শিশু, মালবাহক, পরিযায়ী শ্রমিক, আটকে পড়া মানুষ সহ যাঁরাই রেল স্টেশনে অথবা তার আশে-পাশের জায়গায় এসেছেন, তাঁদেরই খাবার দেওয়ার ব্যবস্থা করেছে।
২৮ মার্চ থেকে নতুন দিল্লী, ব্যাঙ্গালোর, হুবলি, মুম্বাই সেন্ট্রাল, আমেদাবাদ, ভূষাওয়াল, হাওড়া, পাটনা, গোয়া, রাঁচি, কাটিহার, দীনদয়াল উপাধ্যায় নগর, বালাসোর, বিজয়ওয়াড়া, খুরদা, কাটপাডি, তিরুচিরাপল্লী, ধানবাদ, গুয়াহাটি, সমস্তিপুর, প্রয়াগরাজ, ইটারসি, বিশাখাপত্তনম, চেন্ডালপাটু, পুণে, হাজিপুর, রায়পুর এবং টাটা নগরে আইআরসিটিসির রান্নাঘরগুলি থেকে এপর্যন্ত ১০ লক্ষ ২০ হাজার খাবারের প্যাকেট বন্টন করেছে। এর মধ্যে ৬০ শতাংশের বেশি খাবার আইআরসিটিসি সরবরাহ করেছে। আরপিএফ, তার সম্পদ ব্যবহার করে প্রায় ২ লক্ষ ৩০ হাজার মিল বন্টন করেছে। বিভিন্ন অসরকারী সংগঠন রেলকে, ২ লক্ষ খাবারের প্যাকেট অনুদান হিসাবে দিয়েছে।
আরপিএফ, জিআরপি, বিভিন্ন রেলের বাণিজ্যিক দপ্তর, রাজ্য সরকার এবং অসরকারী সংগঠনগুলির সাহায্যে দুঃস্থ মানুষদের খাবার দেবার সময় স্বাস্থ্যবিধি এবং সামাজিক ব্যবধান বজায় রাখা হচ্ছে। বিভিন্ন রেলের জেনারেল ম্যানেজার এবং ডিআরএম-রা আইআরসিটিসির আধিকারিকদের সঙ্গে একাজে সমন্বয় রেখে চলেছেন।
রেল সুরক্ষা বাহিনী খাদ্য বন্টনের কাজে গুরুত্বপূর্ণ ভূমিকা নিয়েছে। ২৮ মার্চ ৭৪টি জায়গায় ৫৪১৯ জনকে তাঁরা খাদ্যবন্টন করেন। গতকাল এই সংখ্যা বেড়ে দাঁড়ায় ৬ লক্ষ ৫০ হাজারে। রেল সুরক্ষা বাহিনী, ৩১৩টি জায়গা থেকে এই খাদ্যবন্টন করেছে।
রেল, এবং শিল্প ও বাণিজ্য মন্ত্রী শ্রী পীযূষ গোয়েল, এর আগে পরামর্শ দিয়েছিলেন রেলকে, তাদের এলাকা এবং রেলস্টেশনের বাইরে জেলাপ্রশাসন এবং অসরকারী সংগঠনগুলির সঙ্গে আলোচনা করে দুঃস্থ মানুষদের খাবার দিতে হবে। পিএম কেয়ার্স তহবিলে আইআরসিটিসি, ২০ কোটি টাকা জমা দিয়েছে, এরমধ্যে কর্পোরেট সামাজিক দায়বদ্ধতার খাতে যে তহবিল রয়েছে, সেখান থেকে ৮ কোটি টাকা এবং ১২ কোটি টাকা অনুদান হিসাবে দিয়েছে। প্রধানমন্ত্রী এক ট্যুইট বার্তায় আইআরসিটিসির আধিকারিকবৃন্দকে করোনা ভাইরাস মোকাবিলার এই যুদ্ধে অংশ নেওয়ায় অভিনন্দন জানিয়েছেন।
(CG/CB
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১০ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭১ কোটি ২৮ লক্ষ টিকা দেওয়া হয়েছে।
দেশে চিকিৎসাধীন সংক্রমিতের সংখ্যা বর্তমানে ৭ লক্ষ ৯০ হাজার ৭৮৯।
দেশে বর্তমানে করোনায় আক্রান্তের হার মোট আক্রান্তের ১.৮৬ শতাংশ।
কোভিড মুক্তের হার বর্তমানে ৯৬.৯৫ শতাংশ।
দেশে গত ২৪ ঘণ্টায় সুস্থ হয়েছেন ১ লক্ষ ৬৭ হাজার ৮৮২ জন। এখনও পর্যন্ত সুস্থ হয়ে উঠেছেন ৪ কোটি ১১ লক্ষ ৮০ হাজার ৭৫১।
দেশে গত ২৪ ঘণ্টায় নতুন করে আক্রান্ত ৬৭ হাজার ৮৪ জন।
দৈনিক সংক্রমণের হার ৪.৪৪ শতাংশ।
সাপ্তাহিক সংক্রমণের হার ৬.৫৮ শতাংশ।
এখনও পর্যন্ত নমুনা পরীক্ষা হয়েছে ৭৪ কোটি ৬১ লক্ষ।
গত ২৪ ঘণ্টায় ১৫ লক্ষ ১১ হাজার ৩২১টি নমুনা পরীক্ষা হয়েছে।
CG/CB/SB
(Visitor Counter : 99
প্রধানমন্ত্রীরদপ্তর
১০এম এয়ার পিস্তলে মহিলাদের বিভাগে এশিয়ান গেমস-এ পলক-এর স্বর্ণ পদক জয়ে প্রধানমন্ত্রীর হর্ষ প্রকাশ
নয়াদিল্লি, ২৯ সেপ্টেম্বর ২০২৩
হাংঝাউ এশিয়ান গেমস-এ ১০এম এয়ার পিস্তলে মহিলাদের বিভাগে স্বর্ণ পদক জয়ে পলককে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রী এক্স হ্যান্ডেলে বলেছেন :
“শ্যুটিং-এ ভারতের আরও এক উজ্জ্বল মুহূর্ত! মহিলাদের ১০এম এয়ার পিস্তল বিভাগে স্বর্ণ পদক জয়ে অসাধারণ কৃতিত্ব দেখানোর জন্য পলককে অভিনন্দন। তাঁর নির্ভুল লক্ষ্যভেদে দেশ গর্ব অনুভব করছে। আগামীদিনে তাঁর যাবতীয় প্রয়াসের সাফল্য কামনা করি।”
(PG/AB/DM
কেন্দ্রীয়মন্ত্রিসভা
ব্রিক্স দেশগুলির মধ্যে সামাজিক ও শ্রমক্ষেত্রে সহযোগিতার লক্ষ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ২৪ অক্টোবর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে সামাজিক ও শ্রমক্ষেত্রে সহযোগিতার লক্ষ্যে ব্রাজিল, রাশিয়া, ভারত, চিন ও দক্ষিণ আফ্রিকার মধ্যে স্বাক্ষরিত সমঝোতাপত্রটিতে  কর্মপরবর্তী অনুমোদন মিলেছে। গত তেসরা আগস্ট ব্রিক্স দেশগুলির শ্রম ও কর্মসংস্থান বিষয়ক মন্ত্রী পর্যায়ের বৈঠকে এই সমঝোতাপত্রটি স্বাক্ষরিত হয়।
সমঝোতাপত্র অনুযায়ী, ভারত সহ অন্যান্য ব্রিক্সভুক্ত দেশগুলি শ্রম আইন ও এই সংক্রান্ত আইন বলবৎ; শ্রমিক অধিকার সুরক্ষা; কর্মসংস্থান ও শ্রম বাজার নীতি পেশাদারী শিক্ষা, দক্ষতা, প্রশিক্ষণ তথা সামাজিক সুরক্ষার মতো গুরুত্বপূর্ণ ক্ষেত্রে পারস্পরিক সহযোগিতা ও কর্মসূচি আয়োজনের বিষয়ে সম্মত হয়েছে। সামাজিক সুরক্ষা ও শ্রম সংক্রান্ত বিভিন্ন বিষয়ে সহযোগিতার জন্য সদস্য দেশগুলি ব্রিক্স নেটওয়ার্ক অফ লেবার রিসার্চ ইনস্টিটিউট এবং ব্রিক্স সামাজিক সুরক্ষা সহযোগিতা ফ্রেমওয়ার্কের সুবিধা গ্রহণ করতে পারে। এই সমঝোতাপত্রটি কোনও আন্তর্জাতিক চুক্তি নয়। এমনকি, আন্তর্জাতিক আইন অনুযায়ী পরিচালিত রাষ্ট্র বা সংগঠনগুলির জন্যও কোন আইনি অধিকার ও বাধ্যবাধকতা তৈরি করতে পারে না।
সার্বিক বিকাশ এবং নতুন শিল্প বিপ্লবের এই যুগে সমান সমৃদ্ধির এক অভিন্ন উদ্দেশ্য নিয়ে ব্রিক্স সদস্য দেশগুলির মধ্যে সহযোগিতা, সমন্বয় ও সর্বাধিক সাযুজ্য বজায় রাখার ক্ষেত্রে এই সমঝোতাপত্র একটি ব্যবস্থা গড়ে তুলবে। ব্রিক্স দেশগুলির মধ্যে জ্ঞান আদান-প্রদানের পাশাপাশি শ্রম ও কর্মসংস্থান, সামাজিক নিরাপত্তা ও সামাজিক আলাপ-আলোচনার মতো বিষয়ে যৌথ কর্মসূচি রূপায়ণেও সমঝোতাপত্রটি সাহায্য করবে। এছাড়াও, আন্তর্জাতিক শ্রম সংগঠনের  আন্তর্জাতিক প্রশিক্ষণ কেন্দ্রের সঙ্গে ব্রিক্স নেটওয়ার্ক অফ লেবার ইনস্টিটিউটের যোগসূত্র গড়ে তোলার বিষয়টিও এই সমঝোতাপত্রের মাধ্যমে সুনিশ্চিত হবে। এর ফলে, যুব সম্প্রদায়ের কর্মসংস্থান ও কর্মসংস্থানের নতুন নতুন পন্থা খুঁজে বের করা সম্ভব হবে।
CG/BD/DM/…
(Visitor Counter : 108
ক্রেতা, খাদ্যএবংগণবন্টনমন্ত্রক
মেরা রেশন মোবাইল অ্যাপের আজ সূচনা হয়েছে
নতুন দিল্লি, ১২ মার্চ, ২০২১
ভারত সরকারের পক্ষ থেকে 'এক জাতি এক রেশন কার্ড' প্রকল্পে আজ মেরা রেশন মোবাইল অ্যাপ-এর সূচনা করা হয়েছে। কেন্দ্রীয় খাদ্য এবং গণবণ্টন বিভাগের সচিব শ্রী সুধাংশু পান্ডে আজ নতুন দিল্লিতে এই অ্যাপের আনুষ্ঠানিক উদ্বোধন করেন।
এই অ্যাপটি রেশন গ্রাহকদের প্রভূত সহায়তা করবে।
এই উপলক্ষে আয়োজিত এক সাংবাদিক বৈঠকে শ্রী পান্ডে জানান, প্রাথমিকভাবে চারটি রাজ্যে ২০১৯-এর আগস্টে এই উদ্যোগ নেওয়া হয়েছিল। এরপর খুব স্বল্প সময়ের মধ্যে ৩২টি রাজ্যে ২০২০-র ডিসেম্বরের মধ্যে করা হয়। বাকি চারটি রাজ্য আসাম, ছত্রিশগড়, দিল্লি এবং পশ্চিমবঙ্গে আশা করা যায় যে, আগামী কয়েক মাসের মধ্যে তা শুরু করা যাবে। বর্তমানে এই প্রকল্পের আওতায় ৬৯ কোটি রেশন গ্রাহককে অন্তর্ভুক্ত করা হয়েছে।
এক জাতি এক রেশন কার্ড জাতীয় খাদ্য সুরক্ষা আইনের আওতায় আনা হয়েছে। যেখানে রেশন গ্রাহকরা বিশেষ করে পরিযায়ী গ্রাহকরা দেশের সর্বত্র ন্যায্য মূল্যের রেশন দোকান থেকে খাদ্য শস্য সংগ্রহ করতে পারবেন।
স্বাস্থ্যওপরিবারকল্যাণমন্ত্রক
কোভিড-১৯ টিকাকরণের সর্বশেষ তথ্য
টিকাকরণ নিয়ে ক্ষমতাপ্রাপ্ত গোষ্ঠীর চেয়ারম্যান এবং কেন্দ্রীয় স্বাস্থ্য মন্ত্রক তথাকথিত হ্যাকারদের ডার্ক ওয়েবে কথিত ডেটা ফাঁস সম্পর্কিত তথ্যের ভিত্তি নেই বলে নিশ্চিত করেছে
কো-উইন ব্যবস্থায় সাধারণ মানুষের তথ্য যাতে নিরাপদ থাকে তার জন্য আমরা নির্দিষ্ট সময় অন্তর প্রয়োজন-সাপেক্ষে যথাযথ ব্যবস্থা গ্রহণ করবো : ডঃ আর এস শর্মা
নয়াদিল্লি, ১২ জুন, ২০২১
কো-উইন ব্যবস্থায় তথাকথিত হ্যাকিং-এর বিষয়টি বর্তমানে কেন্দ্রীয় ইলেক্ট্রনিক্স ও তথ্য প্রযুক্তি মন্ত্রকের কম্প্যুটার এমার্জেন্সি রেসপন্স টিম অনুসন্ধান করে দেখছে।
টিকাকরণ সম্পর্কিত ক্ষমতাপ্রাপ্ত গোষ্ঠীর চেয়ারম্যান ডঃ আর এস শর্মা কো-উইন ব্যবস্থায় তথাকথিত হ্যাকিং সম্পর্কে সুস্পষ্টভাবে জানিয়েছেন, ডার্ক ওয়েবে তথাকথিত হ্যাকারদের মাধ্যমে কো-উইন ব্যবস্থায় হ্যাকিং-এর ফলে তথ্য ফাঁসের যে অভিযোগ উঠেছে, তা সম্পূর্ণ ভিত্তিহীন। কো-উইন ব্যবস্থায় সাধারণ মানুষের তথ্য যাতে নিরাপদ থাকে তার জন্য আমরা নির্দিষ্ট সময় অন্তর প্রয়োজন-সাপেক্ষে যথাযথ ব্যবস্থা গ্রহণ করা হবে বলে ডঃ শর্মা জানিয়েছেন।
CG/BD/SB
(Visitor Counter : 114
স্বরাষ্ট্র মন্ত্রক
প্রধানমন্ত্রী শ্রী নরেন্দ্র মোদীর নেতৃত্বাধীন সরকার ২০২১ সালের ৩১শে মার্চের পরেও, পয়লা এপ্রিল ২০২১ থেকে ২০২৬ সালের ৩১শে মার্চ পর্যন্ত ৫ বছরের জন্য ১,৩৬৪.৮৮ কোটি টাকার আর্থিক মূল্যের ইমিগ্রেশন ভিসা ফরেনার্স রেজিস্ট্রেশন ট্র্যাকিং  প্রকল্প চালু রাখার অনুমোদন দিয়েছে
নয়াদিল্লী, ২৫ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদীর নেতৃত্বাধীন সরকার ২০২১ সালের ৩১শে মার্চের পরেও, পয়লা এপ্রিল ২০২১থেকে ২০২৬ সালের ৩১শে মার্চ পর্যন্ত ৫ বছরের জন্য ১,৩৬৪.৮৮ কোটি টাকার আর্থিক মূল্যের ইমিগ্রেশন ভিসা ফরেনার্স রেজিস্ট্রেশন ট্র্যাকিং  প্রকল্প চালু রাখার অনুমোদন দিয়েছে।
এই প্রকল্প চালু রাখার মাধ্যমে ইমিগ্রেশন, ভিসা পরিষেবাগুলির আধুনিকীকরণের ক্ষেত্রে মোদী সরকারের প্রতিশ্রুতি পুনর্ব্যক্ত হয়েছে। কেন্দ্রীয় স্বরাষ্ট্রমন্ত্রী শ্রী অমিত শাহ-এর পরিচালনায় স্বরাষ্ট্র মন্ত্রক এই প্রকল্পের মাধ্যমে একটি নিরাপদ এবং সমন্বিত পরিষেবা সরবরাহ পরিকাঠামো প্রদান করেছে, যা জাতীয় নিরাপত্তাকে জোরদার করার পাশাপাশি বৈধ ভ্রমণকারীদের ক্ষেত্রে বিশেষ সুবিধা এনে দিয়েছে। আইভিএফআরটি চালু হওয়ার পর ২০১৪ সালে ওভারসিয়েস সিটিজেনশিপ অফ ইন্ডিয়া  কার্ডের সংখ্যা ছিল ৪৪.৪৩ লক্ষ। ২০১৯ সালে এই সংখ্যা বৃদ্ধি পেয়ে ৬৪.৫৯ লক্ষ হয়েছে। আগে যেখানে ভিসা প্রক্রিয়াকরণের ক্ষেত্রে গড়ে ১৫ থেকে ৩০ দিন সময় লাগতো,এখন ই-ভিসার ক্ষেত্রে সর্বাধিক ৭২ ঘণ্টা সময় লাগছে।
CG/SS/NS
(Visitor Counter : 117
সংখ্যালঘুবিষয়কমন্ত্রক
সংখ্যালঘুর প্রকৃত সংজ্ঞা
নতুন দিল্লি, ০৯ আগস্ট, ২০২১
সংখ্যালঘু বিষয়ক জাতীয় কমিশন আইন,১৯৯২-এর ২ ধারা অনুযায়ী কেন্দ্রীয় সরকার সংশ্লিষ্ট সংস্থা গুলির সাথে পরামর্শ করে সংখ্যালঘুর সংজ্ঞা কী হবে তা নিয়ে একটি বিজ্ঞপ্তি জারি করেছে। মূলত ছটি গোষ্ঠীকে সংখ্যালঘু হিসেবে সংজ্ঞায়িত করা হয়েছে। এর মধ্যে রয়েছে, খ্রিষ্টান, শিখ, মুসলিম, বুদ্ধিস্ট, পার্সি এবং জৈন।
একটি রাজ্যে সংখ্যালঘু সম্প্রদায় হিসাবে নির্দিষ্ট কোন সম্প্রদায়কে অন্তর্ভুক্ত করা হবে সে ক্ষেত্রে সংশ্লিষ্ট রাজ্যই তা বিবেচনা করবে।
ভারতীয় সংবিধানের ২৯ এবং ৩০ নম্বর অনুচ্ছেদ অনুযায়ী সংখ্যালঘুদের স্বার্থ সুরক্ষার বিধান রয়েছে। যার মধ্যে ভাষাগত সংখ্যালঘুও রয়েছে। ভাষাগত সংখ্যালঘুদের জন্য ভাষাগত সংখ্যালঘু কমিশনার -এর সংজ্ঞা অনুযায়ী, ভাষাগত সংখ্যালঘুরা হচ্ছে ভারতের বিভিন্ন স্থানে বসবাসকারী গোষ্ঠী যাদের নিজস্ব কোনো ভাষা বা লিপি আছে। সংখ্যালঘু গোষ্ঠীর ভাষা সংবিধানের অষ্টম তফসিলে উল্লেখিত বাইশটি ভাষার মধ্যে একটি নাও হতে পারে।
আবার অন্য কথায়, রাজ্যস্তরে ভাষাগত সংখ্যালঘুদের অর্থ এমন কোনো গোষ্ঠী বা জনগোষ্ঠী যাদের মাতৃভাষা রাজ্যের প্রধান ভাষা থেকে আলাদা। ভাষাগত সংখ্যালঘু নেতাই সংশ্লিষ্ট রাজ্য এবং কেন্দ্রশাসিত অঞ্চল দ্বারা চিহ্নিত করা হয়। ভাষাগত সংখ্যালঘু কমিশনার-এর ৫২- তম রিপোর্ট অনুযায়ী রাজ্য ও কেন্দ্রশাসিত অঞ্চল ভিত্তিক বিস্তৃত হবে ভাষাগত প্রোফাইল পাওয়া যায়। ভাষাগত সংখ্যালঘুদের কমিশনার-এর অফিসকে দেশের ভাষাগত সংখ্যালঘু দের জন্য প্রদত্ত সুরক্ষা সম্পর্কিত সমস্ত বিষয়ে তদন্ত করার জন্য বাধ্যতামূলক করা হয়েছে।
সংখ্যালঘুদের জন্য জাতীয় কমিশন গঠনের ক্ষেত্রে কেন্দ্রীয় সরকার ইতিমধ্যেই জাতীয় সংখ্যালঘু কমিশন আইন-১৯৯২ প্রণয়ন করেছে। কোন অভিযোগ পেলে কমিশন তা খতিয়ে দেখে তার নিষ্পত্তির জন্য সংশ্লিষ্ট কর্তৃপক্ষের কাছে পাঠায়।
আজ রাজ্যসভায় এক লিখিত প্রশ্নের জবাবে কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নকভি এই তথ্য জানিয়েছেন।
CG/ SB
(Visitor Counter : 5560
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৮ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১৪২ কোটি ৪৭ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৭৫ হাজার ৪৫৬।
দেশে সুস্পষ্টভাবে করোনায় আক্রান্তের হার মোট আক্রান্তের ১ শতাংশের নীচে নেমে বর্তমানে ০.২২ শতাংশ, যা ২০২০-র মার্চ থেকে সর্বনিম্ন।
সুস্থতার হার বর্তমানে ৯৮.৪০ শতাংশ, যা ২০২০-র মার্চ থেকে সর্বাধিক।
দেশে গত ২৪ ঘণ্টায় সুস্থ হয়েছেন ৬ হাজার ৪৫০ জন। এর ফলে, মোট সুস্থতার সংখ্যা ৩ কোটি ৪২ লক্ষ ৪৩ হাজার ৯৪৫।
দেশে গত ২৪ ঘণ্টায় নতুন করে আক্রান্ত ৬ হাজার ৩৫৮ জন।
দৈনিক-ভিত্তিতে আক্রান্তের হার ০.৬১ শতাংশ, যা ৮৫ দিন ২ শতাংশের নীচে।
সাপ্তাহিক-ভিত্তিতে আক্রান্তের হার ০.৬৪ শতাংশ, যা গত ৪৪ দিন ১ শতাংশের নীচে।
এখনও পর্যন্ত নমুনা পরীক্ষার সংখ্যা ৬৭ কোটি ৪১ লক্ষ।
পশ্চিমবঙ্গে করোনার নতুন প্রজাতি ওমিক্রমে আক্রান্তের সংখ্যা ৬। চিকিৎসাধীন একজন সুস্থ হয়েছেন। অন্যদিকে, দেশে মোট ওমিক্রণে আক্রান্তের সংখ্যা ৬৫৩ এবং সুস্থ হয়েছেন ১৮৬ জন।
CG/BD/SB
(Visitor Counter : 105
কর্মী, জন-অভিযোগএবংপেনশনমন্ত্রক
আদালত অবমাননার একটি ঘটনায় কেন্দ্রীয় প্রশাসনিক ট্রাইব্যুনালের প্রেস বিজ্ঞপ্তি
নয়াদিল্লি, ২৪ সেপ্টেম্বর, ২০২০
কেন্দ্রীয় প্রশাসনিক ট্রাইব্যুনালের প্রধান শাখা আইনজীবী শ্রী মেহমুদ পারাচার আচার-আচরণের প্রেক্ষিতে স্বতঃপ্রণোদিত পদক্ষেপ করেছে। আইনজীবী শ্রী পারাচা উত্তরাখণ্ড ক্যাডারের আইএফএস আধিকারিক শ্রী সঞ্জীব চতুর্বেদীর এসিআর সম্পর্কিত একাধিক আবেদনের বিষয়ে সওয়াল-জবাব করছিলেন। উল্লেখ্য, এই আইএফএস আধিকারিক শ্রী চতুর্বেদী ডেপুটেশনে এইমস-এর দায়িত্ব ছিলেন, যিনি তাঁর এসিআর সম্পর্কে বিষয়ে একাধিক হলফনামা দাখিল করেন। হলফনামা দাখিল করার পর সংশ্লিষ্ট আবেদনকারীকে তাঁর প্যারেন্ট ক্যাডার অর্থাৎ, উত্তরাখণ্ড ক্যাডারেই পুনর্বাসন দেওয়া হয়। আইনজীবী শ্রী পারাচা আবেদনকারীর হয়ে দাখিল করা এসিআর বিষয়গুলি নিয়ে আইনি সওয়াল-জবাবের দায়িত্ব পালন করছিলেন। এদিকে, ২০১৯-এর ৮ ফেব্রুয়ারি আইনজীবী শ্রী পারাচা জানান, মহামান্য সুপ্রিম কোর্ট ২৫ হাজার টাকা আদালতের সময় নষ্ট করার জন্য জমা করার বিনিময়ে এইমস-এর পক্ষ থেকে দাখিল করা সমস্ত এসএলপি খারিজ করে দেয়। ওই আইনজীবীকে মহামান্য সুপ্রিম কোর্টের পক্ষ থেকে স্পষ্ট জানানো হয়, এই বিষয়ে ন্যায় পাওয়ার জন্য উত্তরাখণ্ড উচ্চ আদালতে আবেদন করতে। মহামান্য সুপ্রিম কোর্ট ওই আইনজীবীকে এও জানায় যে, ১৯৮৫-র প্রশাসনিক ট্রাইব্যুনাল আইনের ২৫ নং ধারার আওতায় চেয়ারম্যানের ক্ষমতার বিষয়গুলি কি। কিন্তু এ সত্ত্বেও ওই আইনজীবী কেন্দ্রীয় প্রশাসনিক ট্রাইব্যুনালে কোনও বিষয়কে আমল না দিয়েই সওয়াল-জবাব চালিয়ে যেতে থাকেন। এমনকি, ট্রাইব্যুনালের পক্ষ থেকে বারংবার অনুরোধ সত্ত্বেও তিনি অবমাননাকর এবং আপত্তিজনক আচরণ করতে থাকেন। ওই আইনজীবী বিপক্ষের আইনি পরামর্শদাতাদের অপমান করেন এবং বলেন, মহামান্য সুপ্রিম কোর্টের নির্দেশের প্রেক্ষিতে ট্রাইব্যুনালের কাছে তাঁদের আবেদন জানানোর কোনও অধিকারই নেই। আদালতে এ ধরনের দুর্ভাগ্যজনক পরিস্থিতি তৈরি করে এবং ট্রাইব্যুনালের চেয়ারম্যানকে অপমান ও উপেক্ষা করার মতো ঘটনা ঘটার প্রেক্ষিতে তাঁকে সতর্কও করা হয়। কিন্তু ওই আইনজীবী তাঁর সওয়াল-জবাবের প্রেক্ষিতে কোনরকম ইতিবাচক ফলাফল পাওয়া যাচ্ছে না দেখে চেয়ারম্যানকে ব্যক্তিগতভাবে আক্রমণ করতে শুরু করেন। এরপরেও ওই আইনজীবীকে প্রশাসনিক ট্রাইব্যুনাল আইনের ২৫ নং ধারা সম্পর্কে অবহিত করা হয় এবং বলা হয় পিটিশনগুলির শুনানী চেয়ারম্যানের আদালতেই চলতে পারে, অন্য কোনও পক্ষের আওতায় নয়। এসত্ত্বেও ওই আইনজীবী তাঁর অবস্থানে অনড় থাকেন এবং বারংবার আদালতের নিয়ম-নীতি উপেক্ষা করে নিজের যুক্তি প্রতিষ্ঠার চেষ্টা করেন। এই প্রেক্ষিতে অন্য কোনও বিকল্প উপায় না দেখে সেদিনই অর্থাৎ, ২০১৯-এর ৮ ফেব্রুয়ারি এক নির্দেশ জারি করে ওই আইনজীবীর বিরুদ্ধে আদালত অবমাননার বিজ্ঞপ্তি জারি করা হয়।
CG/BD/DM
(Visitor Counter : 221